**UE1 esseen aiheet**

1. Sanotaan, että *Homo sapiens* on *homo religiosus* eli uskonnollinen ihminen. Pohdi, tarvitseeko ihminen uskontoa ja mihin hän sitä tarvitsee.
2. Juutalaisuutta, kristinuskoa ja islamia kutsutaan usein ”Aabrahamin uskonnoiksi”. Selitä, mihin tämä perustuu.
3. Sukupolvensa merkittävimpiin sosiologeihin lukeutunut Peter Berger ennusti vuonna 1968 New York Times -lehdessä, että *2000-luvulla uskonnollisia ihmisiä tavataan todennäköisesti vain pienissä lahkoissa, joihin he ovat sulloutuneet yhteen vastustaakseen maailmanlaajuista sekulaaria kulttuuria.*

*Vuonna 1998 Berger kirjoitti kuitenkin itsekriittisesti: Olettamus siitä, että eläisimme sekulaarissa maailmassa, on virheellinen. Maailma on tänään – – yhtä kiihkeästi uskonnollinen, kuten aina on ollut, ja joillain alueilla jopa enemmän kuin aiemmin.*

Uskontojen merkitys on monien tarkkailijoiden ja tutkijoiden mukaan kasvanut maailmassa viime vuosikymmeninä. Arvioi viime aikojen tapahtumien valossa, mihin tämä väite perustuu.

1. Teologian professori Osmo Tiililä (1904–1972) sanoi aikanaan, että ”kirkko on olemassa sen tähden, että täällä kuollaan”. Pohdi kirkkoon kuulumisen merkitystä nykypäivänä.
2. Jerusalem on kolmen uskonnon pyhä kaupunki. Mikä on tämän historiallinen tausta, ja miten se näkyy nykypäivänä?
3. Profeetta Muhammadin asema ja merkitys islamissa
4. Vastaa seuraaviin kysymyksiin:
	1. Miten toisen maailmansodan aikainen holokausti on vaikuttanut juutalaisuuteen?
	2. Miten juutalaiset voivat selittää holokaustia pyhien tekstiensä sekä aiemman historiansa valossa?
5. Pohdi, miksi ihmisiä on vainottu ja vainotaan edelleen uskonnon tähden. Valota vastaustasi esimerkein.
6. Selvitä Raamatun ja Koraanin eroja.
7. Uskonnollisten kuvien käyttö ja merkitys juutalaisuudessa, islamissa ja kristinuskossa